OpenLLM-France/wikimedia huggingface dataset:
# Bonaventura Brutau i Estop

Bonaventura Brutau i Estop (Sabadell, 16 de juliol de 1817 - Sabadell, 16 de novembre de 1878) fou un industrial tèxtil cotoner català.

## Biografia

Bonaventura Brutau va començar com a jornaler i acabà sent un dels principals fabricants de Sabadell. Peoner de la indústria tèxtil sabadellenca del segle xix, va ser un dels primers a introduir els telers mecànics a la mateixa indústria.
Brutau començà les activitats fabrils al Vapor Gran del carrer de Sant Pau amb la producció de teixits de cotó, però el creixement de l'empresa l'obligà a buscar un nou emplaçament per desenvolupar les seves activitats. Així, el 1856 es traslladà a l'anomenat Hort d'en Palà -on actualment hi ha el CEIP Joanot Alisanda-, al carrer de Sant Oleguer, cantonada amb el carrer de Bosch i Cardellach, on construí el Vapor Brutau, amb filatura, teixit i acabats, que esdevingué una de les indústries més potents de la ciutat, tant per nombre de treballadors (181 obrers, 100 dones i 81 homes) com per la capacitat productiva amb una màquina de vapor de 60 cavalls, construïda per la Sociedad Navegación e Indústria Nuevo Vulcano de Barcelona). D'aquesta fàbrica, com en el cas d'altres vapors d’antigues empreses tèxtils, només s'ha conservat la xemeneia a l'esmentada escola.
Al costat de la fàbrica hi construí casa seva com era habitual en els industrials de l'època. El seu fill, Bonaventura Brutau Manent, al 1889, remodelà la casa per bastir una mansió senyorial al número 75 del carrer de Sant Oleguer, on ara hi és el Conservatori Municipal de Música de Sabadell. El casal, obra del mestre d'obres, Gabriel Borrell, consta de planta baixa, dos pisos i golfes. L'edifici destaca per la seva sobrietat i equilibri de les obertures com era freqüent en els mestres d'obres.
L'expansió de l'empresa el dugué a instal·lar una filatura de cotó en un poblet proper a Girona, on fins i tot residí uns quants anys.
El 4 de setembre de 1884, l'ajuntament que presidia Joan Vivé i Salvà va acordar donar el nom de Brutau a un carrer de la ciutat.

## Referències

* 1 2 3 Nomenclàtor. «Carrer de Brutau». Ajuntament de Sabadell. [Consulta: 10 juny 2014].
* ↑ Santamaria, Antonio. «Bonaventura Brutau (1817-1878) i Successors», 13-03-2022. [Consulta: 15 març 2022].
# Bossa amniòtica

La bossa amniòtica és un òrgan en forma de bossa de paret prima que conté el fetus juntament amb el líquid amniòtic durant tot l'embaràs i que s'estén a partir dels marges de la placenta. La bossa íntegra i el líquid amniòtic que conté equilibren la pressió hidroestàtica de l'interior de l'úter i, durant el part, permeten que la força de les contraccions uterines es transmeti de forma uniforme fins al cèrvix en la fase de dilatació.
* Després del part: Placenta amb la bossa amniòtica unida
* Bossa amniòtica amb la colga dins, a examen després del part quirúrgic
# Blussangeaux

Blussangeaux és un municipi francès situat al departament del Doubs i a la regió de Borgonya - Franc Comtat. L'any 2007 tenia 70 habitants.

## Demografia
### Població

El 2007 la població de fet de Blussangeaux era de 70 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 45 habitatges, 31 eren l'habitatge principal de la família, 11 eren segones residències i 3 estaven desocupats. 42 eren cases i 2 eren apartaments. Dels 31 habitatges principals, 27 estaven ocupats pels seus propietaris i 4 estaven llogats i ocupats pels llogaters; 2 tenien dues cambres, 3 en tenien tres, 7 en tenien quatre i 19 en tenien cinc o més. 28 habitatges disposaven pel capbaix d'una plaça de pàrquing. A 10 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Blussangeaux el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 4 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 4 |
| 8 | 50 a 54 | 4 |
| 4 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 45 persones, 35 eren actives i 10 eren inactives. De les 35 persones actives 30 estaven ocupades (17 homes i 13 dones) i 5 estaven aturades (3 homes i 2 dones). De les 10 persones inactives 1 estava jubilada, 1 estava estudiant i 8 estaven classificades com a «altres inactius».

### Activitats econòmiques

L'any 2000 a Blussangeaux hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Blussangeaux a l'INSEE.
* Évolution et structure de la population Fitxa amb el detall de dades de Blussangeaux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Brats (Alta Garona)

Brats (francès Brax) és un municipi occità de Savès a Comenge (Gascunya) situat en el departament de l'Alta Garona, a la regió d'Occitània.

## Monuments

* Ajuntament
* El castell.
* L'església. Saint-Orens

## Referències

* ↑ Toponímia occitana
# Boucles de la Mayenne 2017

Els Boucles de la Mayenne 2017, 43a edició dels Boucles de la Mayenne, es disputà entre l'1 i el 4 de juny de 2017 en tres etapes i un pròleg, amb inici i final a Laval. La cursa formava part del calendari de l'UCI Europa Tour 2017, amb una categoria 2.1.

## Equips

En aquesta edició hi prenen part 21 equips:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| Pròleg | 1 de juny | Laval – Laval | contrarellotge individual | 4,5 | Johan Le Bon | Johan Le Bon |
| 1a etapa | 2 de juny | Saint-Berthevin – Ernée | etapa plana | 187 | Johan Le Bon | Johan Le Bon |
| 2a etapa | 3 de juny | Chantrigné | etapa plana | 180 | Mathieu van der Poel | Mathieu van der Poel |
| 3a etapa | 4 de juny | Saint-Cyr-le-Gravelais – Laval | etapa plana | 179 | Mathieu van der Poel | Mathieu van der Poel |

## Classificació final

| | Ciclista | Equip | Temps |
| 1 | Mathieu van der Poel (NED) | Beobank-Corendon | 13h 3' 0" |
| 2 | Johan Le Bon (FRA) | FDJ | + 11" |
| 3 | Clément Venturini (FRA) | Cofidis | + 19" |
| 4 | Andrea Vendrame (ITA) | Androni Giocattoli | + 23" |
| 5 | Hugo Houle (CAN) | AG2R La Mondiale | + 30" |
| 6 | Flavien Dassonville (FRA) | HP BTP-Auber 93 | + 31" |
| 7 | Ricardo Vilela (POR) | Manzana Postobón Team | + 32" |
| 8 | Cees Bol (FRA) | Roubaix Lille Métropole | + 34" |
| 9 | Mads Würtz Schmidt (GER) | Marcel Meisen | + 35" |
| 10 | Lilian Calmejane (FRA) | Direct Energie | m.t. |

## Enllaços externs

* Boucles de la Mayenne 2017 a ProCyclingStats
# Brian Hewson

Brian Hewson (Croydon, 4 d'abril de 1933 - Sud-àfrica, 13 de setembre de 2022) és un atleta anglès, ja retirat, especialista en curses de mig fons, que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on fou cinquè en els 1.500 metres del programa d'atletisme. Quatre anys més tard, als Jocs de Roma, quedà eliminat en sèries en la cursa dels 800 metres del programa d'atletisme.
En el seu palmarès també destaca una medalla d'or en els 1.500 metres del Campionat d'Europa d'atletisme de 1958; i dues medalles de plata en les 880 iardes als Jocs de la Commonwealth de 1954 i 1958. A nivell nacional es proclamà campió de les 880 iardes el 1953, 1954, 1958 i 1959 i de la milla el 1955.
Hewson va ser un dels primers homes en córrer la milla en menys de quatre minuts, marcant un temps de 3'59.8" el 28 de maig de 1955, en una cursa en què va finalitzar en tercera posició, rere László Tábori i Chris Chataway. Això el va convertir en el primer en córrer una milla en menys de quatre minuts i no acabar entre els dos primers; ja que abans d'aquesta carrera, sols Roger Bannister i John Landy havien baixat dels quatre minuts.

## Millors marques

* 800 metres. 1'47.0" (1958)
* 1.500 metres. 3'41.1" (1958)
* 1 milla. 3'58.9"

## Referències

* 1 2 3 «Olympedia – Brian Hewson». [Consulta: 1r desembre 2021].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Brian Stanford Hewson | Commonwealth Games Federation» (en anglès). Arxivat de l'original el 2021-12-02. [Consulta: 2 desembre 2021].
* ↑ «British Athletics Championships 1945-1959». [Consulta: 2 desembre 2021].
* ↑ Sparks, Bob. «Four-minute mile data», 2002. Arxivat de l'original el 10 octubre 2009. [Consulta: 4 abril 2014].
* ↑ «Hungarian Paces Fantastic Mile». Winnipeg Free Press, 30-05-1955 [Consulta: 4 abril 2014].
* ↑ Mayer, David (21 Nov 1955). «Hungary Becomes A Great Power—in Track». Sports Illustrated. Consulta: 04 Apr 2014.
* ↑ «Track and Field Statistics». [Consulta: 2 desembre 2021].
# Brian Humphries

«Brian Humphries» té aquests significats:
* Brian Humphries (enginyer): enginyer de so britànic
* Brian Humphries (empresari): CEO de Cognizant Technologies
* Brian Humphries (aviació): president i CEO de l'European Business Aviation Association
# Bollendorf-Pont

Bollendorf-Pont (en luxemburguès: Bollenduerferbréck; en alemany: Bollendorferbrück) és una vila de la comuna de Berdorf situada al districte de Grevenmacher del cantó d'Echternach. Està a uns 31 km de distància de la ciutat de Luxemburg.

## Referències

* ↑ «Bollendorf-Pont». [Consulta: 22 octubre 2015].
# CEO

CEO té els següents significats:
* Càrrecs
** Chief Executive Officer: Acrònim en anglès d'executiu en cap.
* Codi
** CEO (aeroport): Codi aeroportuari IATA de l'aeroport civil de Waco Kungo (Angola).
* Organitzacions:
** Catalunya Empresa Oberta: Associació d'empresaris i professionals catalans agrupats en favor de la independència de Catalunya.
** Centre d'Estudis d'Opinió: òrgan de la Generalitat de Catalunya dedicat a la realització d'estudis de comportament polític i electoral.
** Centre Excursionista d'Olot: Agrupació d'interessats en l'excursionisme a la població d'Olot (Garrotxa).
** Cercle d'Estudis Orientals: Associació universitària que promou la cultura de l'extrem Orient a Catalunya (Barcelona).
# CEB Sant Jordi

El CEB Sant Jordi és un club de basquet de la ciutat de Rubí. El seu equip sènior masculí A juga al Campionat de Catalunya Masculí de Primera Categoria.
Fou fundat el 1959 pel mossèn Miquel Rubio per entrar en la lliga organitzada pel bisbat de Barcelona, primer només masculí i posteriorment incorporant un equip femení. El 2009 va celebrar el 50è aniversari fent la pel·lícula 50 anys de bàsquet al CEB Sant Jordi.

## Referències

* ↑ «1a Catalana M: CEB Sant Jordi y Ópalo Cerdanyola se llevan los derbis vallesanos contra UESC y SFERIC; el CN Sabadell no puede con el Valls y el Ripollet da la cara pese a caer contra el Ribes». basketvalles.com, 2011. Arxivat de l'original el 2016-03-03. [Consulta: 27 juliol 2011].
* ↑ «CEB Sant Jordi». CEB Sant Jordi. Arxivat de l'original el 2020-09-27. [Consulta: 27 juliol 2011].
* ↑ «El CEB Sant Jordi celebra els cinquanta anys amb una pel·lícula». esportcatala.cat, 16-04-2009. [Consulta: 27 juliol 2011].
# Briukhovétskaia

Briukhovétskaia - Брюховецкая (rus) - és una stanitsa del krai de Krasnodar, a Rússia. És a la vora esquerra del riu Beisujok Levi, a la seva confluència amb el Beisug, al davant de Pereiàslovskaia, a 85 km al nord de Krasnodar.
Pertanyen a aquesta stanitsa els khútors de Garbúzovaia Balka, Imernitsin, Kavkazski, Kràsnaia Zvezdà, Kràsnaia Niva, Kràsnaia Poliana, Kuban, Pobeda, Podi, Privolni, Rogatxi i Txkalova.
* Garbúzovaia Balka - Гарбузовая Балка (rus). És a 15 km al nord-oest de Briukhovétskaia i a 92 km al nord de Krasnodar.
* Imernitsin - Имерницин (rus). És a 9 km al sud-est de Briukhovétskaia i a 75 km al nord de Krasnodar.
* Kavkazski - Кавказский (rus). És a la vora esquerra del riu Beisujok, afluent del Beisug, a 7 km al sud de Briukhovétskaia i a 77 km al nord de Krasnodar.
* Kràsnaia Niva - Красная Нива (rus). És a la vora dreta del riu Beisujok, afluent del Beisug, a 4,5 km al sud de Briukhovétskaia i a 79 km al nord de Krasnodar.

## Història

L'stanitsa fou fundada el 1794, per això és un dels quaranta primers assentaments cosacs a la zona del Kuban. Fou batejada amb el nom de l'ataman escollit el 1659 i més endavant hetman dels Zaporoges, Ivan Briukhovetski. Fou traslladada en dues ocasions fins al 1803. Fins al 1843 era coneguda com a Briukhovetskoi. El 1847 va inaugurar-s'hi una fàbrica de maons i el 1849 i el 1908 s'hi edificaren dues esglésies. El 1904 es va regular el cabal del riu Beisug entre Briukhovétskaia i Pereiàslovskaia mitjançant una presa. El 1916 s'hi va obrir una escola secundària.
# Bottom of the 9th

Bottom of the 9th és un videojoc de beisbol creat per Konami per la Sega Saturn, PlayStation i la Nintendo 64. Aquest videojoc és una breu actualització del videojoc recreatiu de Konami de l'any 1989 anomenat Bottom of the Ninth. Va ser llançat en un principi per la Sega Saturn.

## Referències

* ↑ Algunes imatges

## Enllaços externs

* (anglès) El videojoc a MobyGames
# Cadmoselita

La cadmoselita és un mineral de la classe dels sulfurs, que pertany al grup de la wurtzita. Va ser descoberta l'any 1957 al dipòsit Ust'-Uyuk (Districte de Turan, Rússia). Rep el seu nom dels elements que la componen: cadmi i seleni.

## Característiques

La cadmoselita és químicament selenur de cadmi amb fórmula química CdSe. Cristal·litza en el sistema hexagonal. Els cristalls, de fins a 0,1 mm, mostren la base i la piràmide hexagonal estriada horitzontalment. La seva duresa a l'escala de Mohs és 4.
Segons la classificació de Nickel-Strunz, la cadmoselita pertany a «02.CB - Sulfurs metàl·lics, M:S = 1:1 (i similars), amb Zn, Fe, Cu, Ag, etc.» juntament amb els següents minerals: coloradoïta, hawleyita, metacinabri, polhemusita, sakuraiïta, esfalerita, stil·leïta, tiemannita, rudashevskyita, calcopirita, eskebornita, gal·lita, haycockita, lenaïta, mooihoekita, putoranita, roquesita, talnakhita, laforêtita, černýita, ferrokesterita, hocartita, idaïta, kesterita, kuramita, mohita, pirquitasita, estannita, stannoidita, velikita, chatkalita, mawsonita, colusita, germanita, germanocolusita, nekrasovita, stibiocolusita, ovamboïta, maikainita, hemusita, kiddcreekita, polkovicita, renierita, vinciennita, morozeviczita, catamarcaïta, lautita, greenockita, wurtzita, rambergita, buseckita, cubanita, isocubanita, picotpaulita, raguinita, argentopirita, sternbergita, sulvanita, vulcanita, empressita i muthmannita.

## Formació i jaciments

La cadmoselita apareix en estrats sedimentaris sota condicions reductores de mitjana a alta alcalinita. A més del lloc on va ser descoberta, també ha estat trobada a la mina Tumiñico, a Sierra de Cacho, (La Rioja, Argentina), i a la mina Kidd Creek, a Kidd Township (Ontario, Canadà).
Sol trobar-se associada amb altres minerals com: ferroselita, clausthalita, esfalerita rica en cadmi, seleni natiu, greenockita, pirita, laumontita i calcita.

## Referències

* 1 2 3 «Cadmoselite» (en anglès). Mindat. [Consulta: 7 novembre 2015].
* 1 2 3 «cadmoselita» (en anglès). Handbook of Mineralogy. Arxivat de l'original el 3 de març 2016. [Consulta: 19 febrer 2017].
# Trofa

Trofa és un municipi portuguès, situat al districte de Porto, a la regió del Nord i a la Subregió de l'Ave. L'any 2001 tenia 37.581 habitants. Es divideix en 8 freguesies. Limita al nord amb Vila Nova de Famalicão, a l'est amb Santo Tirso, al sud amb Maia i a l'oest amb Vila do Conde.
Població del concelho de Trofa (2001 – 2004) :
| 2001 | 2004 |
| 37581 | 39166 |

## Freguesies

* Alvarelhos
* Covelas
* Guidões
* Muro
* São Mamede de Coronado
* São Martinho de Bougado (Trofa)
* São Romão do Coronado
* Santiago de Bougado (Trofa)
# Serrat de les Forques (Granera)

El Serrat de les Forques és una formació muntanyosa del terme municipal de Granera, a la comarca del Moianès.
Està situat a la part central del terme, a prop i al nord del Barri de Baix. És a llevant de l'extrem septentrional de la Serra del Castell i a ponent del Collet de Llebre.

## Enllaços externs

* El Serrat de les Forques en el seu entorn, a l'Institut Cartogràfic de Catalunya
# Chodzież

Chodzież és una ciutat de Polònia, es troba al voivodat de Gran Polònia, a 75 km al nord de Poznań, la capital de la regió. El 2016 tenia 19.100 habitants.

## Agermanaments

* Nottuln, Alemanya
* Stronie Śląskie, Polònia
# Bandera de Llançà

La bandera oficial de Llançà té la següent descripció:
    Bandera apaïsada, de proporcions dos d'alt per tres de llarg, blanca, amb una part blau fosc de la vora inferior ondada de mitja tres i mitja crestes a dalt, d'alçària 3/11 de la del drap a les vores de l'asta i del vol, 7/22 a les crestes i 5/22 a les concavitats, amb les tres llances de pal vermell i fulla blau fosc de l'escut, d'amplària 1/22 de la llargària del drap, naixent de la primera cresta, la central d'alçària 6/11 de la del drap, i les dels costats posades a 1/33 d'aquesta.
Va ser aprovada el 14 d'abril de 2006 i publicada en el DOGC el 4 de maig del mateix any amb el número 4377. Es basa en l'escut heràldic de la localitat.

## Vegeu també

* Escuts i banderes de l'Alt Empordà
* Escut de Llançà

## Referències

* ↑ «RESOLUCIÓ GAP/1351/2005, de 14 d'abril, per la qual es dóna conformitat a l'adopció de la bandera del municipi de Llançà.» (pdf). DOGC num. 4377, 04-05-2005. [Consulta: 20 novembre 2011].
# Mirko Bernardi

Mirko Bernardi (Torrile, Província de Parma, 16 de juliol de 1953) va ser un ciclista italià, que sempre competí com amateur.
El 1977 guanyà una medalla de plata al Campionat del món en contrarellotge per equips amb els seus companys Mauro De Pellegrin, Vito Da Ros i Dino Porrini.

## Palmarès

* 1972
** 1r al Trofeu Mauro Pizzoli
* 1977
** Vencedor d'una etapa al Tour de l'Avenir

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Coucy

«Coucy» té aquests significats:
* Coucy (Ardenes), municipi francès del departament de les Ardenes
* Coucy-le-Château, ciutat de França
* Coucy-le-Château-Auffrique, municipi francès al departament de l'Aisne
* Coucy-la-Ville, municipi francès al departament de l'Aisne
* Coucy-lès-Eppes, municipi francès al departament de l'Aisne
* Castell de Coucy, castell
* Leuilly-sous-Coucy, municipi francès al departament de l'Aisne
* Senyoria de Coucy, jurisdicció feudal de França a l'entorn del castell de Coucy a l'Aisne
* Verneuil-sous-Coucy, municipi francès al departament de l'Aisne
* Abadia de Nogent-sous-Coucy, antiga abadia benedictina prop de Craonne, departament d'Aisne, Picardia, França
* Bourguignon-sous-Coucy, municipi francès al departament de l'Aisne
# Hemacroneuria violacea

Hemacroneuria violacea és una espècie d'insecte plecòpter pertanyent a la família dels pèrlids.

## Descripció

* Els adults presenten un color negre en general amb el cap i el pronot completament foscos, les potes i les antenes negres, i les ales fosques llevat d'una àrea clara.
* Les ales anteriors del mascle fan 17-20 mm de llargària.
* La larva no ha estat encara descrita.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: el Vietnam.

## Referències

* ↑ Enderlein, 1909. Zool. Anz. 34:390.
* ↑ uBio (anglès)
* ↑ Enderlein, 1909. Zool. Anz. 34:395.
* 1 2 Catalogue of Life (anglès)
* 1 2 Stark, B.P. & I. Sivec, 2008. Systematic notes on Kiotina (Klapálek) and Hemacroneuria (Enderlein) (Plecoptera: Perlidae), with description of four new species. Illiesia, 4(17):161-175. «PDF».
* ↑ Plecoptera Species File (Version 1.1/4.0) (anglès)

## Bibliografia

* Claassen, 1940. Mem. Cornell agric. Exp. Sta. 232:156.
* Illies, 1966. Das Tierreich 82:343.
* Zwick, P., 1973. Annales Zoologici 30(16):491.

## Enllaços externs

* Encyclopedia of Life (anglès)
* Perlidae Species Listing (anglès)
* Trends in Research in Ephemeroptera and Plecoptera (anglès)
# Bromobenzè

El bromobenzè o bromobenzé és un compost orgànic amb la fórmula C₆H₅Br. És un líquid incolor, encara que amb el temps pod adquirir un color groc. És un reactiu en síntesi orgànica.

## Síntesi

El bromobenzè es prepara per l'acció del brom sobre el benzè en presència d'un àcid de Lewis, com el bromur fèrric, que actua com a catalitzador.
El bromobenzè s'utilitza per introduir un grup fenil en altres compostos. Un mètode consisteix en la seva conversió al reactiu de Grignard, bromur de fenilmagnesi. Es pot utilitzar aquest reactiu, per exemple en la reacció amb el diòxid de carboni per preparar àcid benzoic. Altres mètodes inclouen reaccions d'acoblament catalitzades per pal·ladi, com la reacció de Suzuki. El bromobenzè s'utilitza com a precursor en la fabricació de fenciclidina.

## Vegeu també

* Clorobenzè

## Referències

* ↑ Bromobenzé segons la pronúncia occidental i bromobenzè segons la pronúncia oriental. Per a més informació, consulteu el Llibre d'estil
* ↑ Hiers, G. S. «Triphenylstibine». Organic Syntheses, 7, 1927, pàg. 80. DOI: 10.15227/orgsyn.007.0080.
# Seu Apostòlica

Es designa amb el terme Seu Apostòlica, les cinc ciutats on es trobaven les Esglésies originals del cristianisme, que es considera que van ser fundades pels Apòstols de Jesús i que constituïen les Antigues Pentarquies. Les seus apostòliques sovint són citades en ordre de preeminència d'honor (quan el terme «Seu apostòlica» es fa servir en singular, es refereix sempre a la Santa Seu, és a dir el lloc ocupat tradicionalmente pel bisbe de Roma, o sigui el Papa, el successor de l'apòstol Pere com a cap de l'Església de Roma):
* Roma, seu de l'Església Catòlica Romana fundada per l'Apòstol Pere
* Constantinoble, seu de l'Església de Constantinoble fundada per l'Apòstol Sant Andreu (avui coneguda sota el nom de Patriarcat Ecumènic de Constantinoble).
* Alexandria, seu de l'Església d'Alexandria fundada per l'Apòstol Marc (avui coneguda com el Patriarcat d'Alexandria).
* Antioquia, seu de l'Església d'Antioquia fundada pels apòstols Pere i Pau (designat avui sota el nom de Patriarca d'Antioquia).
* Jerusalem, seu de l'Església de Jerusalem fundada per l'Apòstol Jaume
# Choei Sato

Choei Sato (Prefectura de Yamagata, Japó, 15 d'abril de 1951), és un exfutbolista i exentrenador japonès.

## Selecció japonesa

Choei Sato va disputar 1 partits amb la selecció japonesa.

## Enllaços externs

* National Football Teams
* Japan National Football Team Database
# Erbezzo

Erbezzo (cimbri Bisan) és un municipi italià, dins de la província de Verona. És un dels municipis de la minoria alemanya dels cimbris. L'any 2007 tenia 785 habitants. Limita amb els municipis d'Ala (TN), Bosco Chiesanuova, Grezzana i Sant'Anna d'Alfaedo.

## Administració

Llista d'alcaldes :
| Període | Identitat | Partit |
| 2004- | Remo Valbusa | Llista cívica |
# Serrat de les Boixegueres

El Serrat de les Boixegueres, o Serrat de l'Era del Cumó (o fins i tot Serrat de l'Era del Comú), segons alguns mapes, és una serra del terme municipal de Conca de Dalt, antigament del d'Hortoneda de la Conca, situada a la part oriental de l'antic terme.
És, de fet, el contrafort occidental de la Serra de Boumort, i enllaça el capdamunt de la vall de la Llau de Segan amb l'esmentada Serra de Boumort, a llevant d'Hortoneda. És a llevant de l'Era del Comú (o del Cumó), al sud-oest de la Matella del Serrat Blanc, al nord de la Pleta de les Barres i al sud-oest de la Serra de la Travessa, a l'esquerra de la llau de la Castellana.